आशुतोष का लेख ‘वंशवाद में जकड़ा भारतीय लोकतंत्र’ राजनीतिक उद्योग की परिभाषा को समझने में सहायक है कि किस तरह लोकतंत्र के नाम पर राजनीतिक उद्योग को बढ़ावा दिया जा रहा है। राजनीति में वंशवाद की बीमारी कोई नई नहीं है? नेहरु गाँधी परिवार की राजनीति के समय से इसकी आहट को समझा जा सकता है। आज राजनीति में आना हर उस व्यक्ति का सपना है जो पैसा और ताकत दोनों पाना चाहता है, उस व्यक्ति का नहीं जो देश की और जन की सेवा करना चाहता है। समाज में एक धारणा बन चुकी है की राजनीति में आना है तो पैसों के बिना ये संभाव नहीं है और आने के बाद पैसा आना ही संभव है। और इस बात से इनकार भी नहीं किया जा सकता। लेकिन राजनीति के इस बदले हुए स्वरूप के लिए जिम्मेदार कौन है? वो लोग जो इस तरह की राजनीति करते हैं या हम लोग जो इस तरह की राजनीती करने देते हैं।